เป็นเหมือนหนอนไก่อยู่ที่ด้านนอกของอวัยวะเพศค่ะ
สวัสดีค่ะ การมีเนื้อคล้ายๆหงอนไก่ที่บริเวณด้านนอกอวัยวะเพศ อาจจะเกิดจาก การติดเชื้อไวรัสหูดหงอนไก่ หรือโรคอื่นๆที่อาจดูคล้ายกันเช่นติ่งเนื้อที่อวัยวะเพศ เริม หูดข้าวสุก หรือกลุ่มโรคติดต่อทางเพศสัมพันธ์เช่นหนองใน แผลริมอ่อนโดยหูดหงอนไก่เกิดจากการติดเชื้อไวรัสชนิดหนึ่ง อาการมักมาด้วยติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนัก สามารถลุกลามไปบริเวณอวัยวะเพศหรือผิวหนังใกล้เคียงได้ควรพบแพทย์เพื่อตรวจร่างกายให้ได้การวินิจฉัยที่แน่ชัด หากเป็นโรคหูดหงอนไก่จริงนั้น การรักษามีทั้งการทายา การจี้ออก การผ่าตัด โดยหากขนาดของหูดไม่ใหญ่มากนัก แพทย์จะสั่งยาชนิดทาให้ผู้ป่วยใช้ทาบรรเทาอาการและช่วยให้หูดหงอนไก่หลุดออกไปได้ ในเบื้องต้นยังไม่เอายาอะไรไปทาเอง งดการมีเพศสัมพันธ์ ไม่ไปแกะบริเวณที่เป็น ใช้น้ำเปล่าสะอาดล้างภายนอกเท่านั้น